arnastofnun/IGC-2024 huggingface dataset:
S-738/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2016, á hendur E-x-x K-x-x B-x-x, kennitala 000000-0000, Bjallavaði 1, Reykjavík, fyrir umferðarlagabrot með því að hafa, aðfaranótt mánudagsins 23. maí 2016, ekið bifreiðinni LU-496 svipt ökurétti og undir áhrifum áfengis (í blóði mældist vínandamagn 2,60‰) vestur Norðlingabraut uns akstur bifreiðarinnar var stöðvaður við Bjallavað í Reykjavík.

Teljast brot þessi varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í desember 1973. Samkvæmt framlögðu sakavottorði, dagsettu 25. október 2016, er ákærða nú í fimmta sinn fundin sek um að aka undir áhrifum áfengis og í fjórða sinn svipt ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærðu hæfilega ákveðin fangelsi í fjóra mánuði.

Með vísan til lagaákvæða í ákæru er áréttuð ævilöng svipting ökuréttar ákærðu, frá birtingu dóms þessa að telja.

Ákærða 24.255 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf K-x-x B-x-x, sæti fangelsi í fjóra mánuði.

Ákærða er svipt ökurétti ævilangt, frá birtingu dóms þessa að telja.

Ákærða greiði 24.255 krónur í sakarkostnað.

V-kvk-nf S-kvk-nf
S-742/2015

Mál þetta, sem dómtekið var 11. janúar síðastliðinn, var höfðað með ákæru lögreglustjórans á höfuðborgarsvæðinu, útgefinni 8. desember 2015, á hendur Á-kk-þgf F-kk-þgf H-kk-þgf, Reykjavík, „fyrir líkamsárás, með því að hafa aðfaranótt sunnudagsins 10. ágúst 2014, fyrir utan veitingastaðinn Pizza Royal að Hafnarstræti í miðbæ Reykjavíkur, veist að A og slegið hann nokkur högg með krepptum hnefa í andlitið, með þeim afleiðingum að hann hlaut mar fyrir neðan hægra auga, skurð á neðri vör, mar á höku, brot á hægri efri framtönn og segmental beinbrot í neðri góm.

Telst þetta varða við 1. mgr. 218. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og greiðslu alls sakarkostnaðar.

Í málinu gerir A-kk-nf Þ-kk-nf G-kk-nf hdl., fyrir hönd A, kröfu um að Á-kk-nf F-kk-nf H-kk-nf, verði dæmdur til að greiða brotaþola skaðabætur að fjárhæð 1.120.849 kr., með vöxtum skv. 8. gr. vaxtalaga nr. 38/2001 frá 10. ágúst, en síðan með dráttarvöxtum skv. 9. gr., sbr. 1. mgr. 6. gr. sömu laga frá þeim tíma er mánuður er liðinn frá því að krafan er birt ákærða til greiðsludags.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Sakaferill ákærða hefur ekki þýðingu við ákvörðun refsingar. Er hún hæfilega ákveðin 30 daga fangelsi og skal bundin skilorði eins og í dómsorði greinir.

Skaðabótakrafa brotaþola sundurliðast svo að krafist er miskabóta að fjárhæð 600.000 krónur og bóta vegna útlagðs kostnaðar að fjárhæð. 520.849 krónur. Lögð hafa verið fram gögn er sanna að brotaþoli hefur greitt vegna tjóns síns þessa fjárhæð og verður krafan því tekin til greina. Miskabætur eru hæfilega ákveðnar 400.000 krónur. Samkvæmt þessu verður ákærði dæmdur til að greiða brotaþola 920.849 krónur með vöxtum eins og í dómsorði segir. Það athugast að ekki verður séð að ákærða hafi verið birt bótakrafan fyrr en við þingfestingu málsins og miðast upphaf dráttarvaxta við þann dag er liðnir verða 30 dagar frá þeim degi. Þá verður ákærði dæmdur til að greiða brotaþola málskostnað eins og í dómsorði segir.

Loks verður ákærði dæmdur til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti, eins og í dómsorði greinir.

A-kk-nf Í-kk-nf héraðsdómari kveður upp dóminn.

D ó m s o r ð :

Ákærði, Á-kk-nf F-kk-nf H-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði A 920.849 krónur með vöxtum samkvæmt 1. mgr. 8. gr. laga nr. 38/2001 frá 10. ágúst 2014 til 11. febrúar 2016 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 245.520 krónur í málskostnað.

Ákærði greiði 28.000 krónur í sakarkostnað og málsvarnarþóknun skipaðs verjanda síns, S-kk-ef G-kk-ef hrl., 163.680 krónur.

A-kk-nf Í-kk-nf
S-748/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. október 2016, á hendur M-kk-þgf F-kk-þgf M-kk-þgf, kennitala 000000-0000, Tangabryggju 14, Reykjavík, fyrir fíkniefnalagabrot með því að hafa, sunnudaginn 3. apríl 2016, að Tangabryggju 14 í Reykjavík, haft í vörslum sínum 62 kannabisplöntur og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 62 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á viftu, lampa og straumbreyti með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1989. Samkvæmt framlögðu sakavottorði, dagsettu 27. september 2016, hefur ákærði einu sinni áður verið fundinn sekur um brot gegn lögum nr. 65/1974 um ávana- og fíkniefni. Með hliðsjón af sakarefni þessa máls þykir refsing ákærða hæfilega ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru eru gerðar upptækar til ríkissjóðs 62 kannabisplöntur, vifta, lampi og straumbreytir, sem lögregla lagði hald á við rannsókn málsins.

Ákærði greiði 173.630 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf F-kk-nf M-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptækar eru gerðar til ríkissjóðs 62 kannabisplöntur, vifta, lampi og straumbreytir.

Ákærði greiði 173.630 krónur í sakarkostnað.

V-kvk-nf S-kvk-nf
S-756/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 15. desember sl., á hendur D-kk-þgf G-kk-þgf P-kk-þgf, kt.110484-3139, Teigaseli 2, Reykjavík, „fyrir eftirtalin brot:

I.

Fíkniefnalagabrot, með því að hafa aðfaranótt miðvikudagsins 15. apríl 2015, á heimili sínu að Teigaseli 2, Reykjavík haft í vörslum sínum 0,99 g af tóbaksblönduðu kannabisefni sem lögreglan fann við leit.

Telst brot þetta varða við 2. gr. og 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Þjófnað, með því að hafa sunnudaginn 28. júní 2015, utan við Tjarnargötu 10a, Reykjavík, stolið hreindýrahornum að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

III.

Nytjastuld og umferðarlagabrot með því að hafa þriðjudaginn 30. júní 2015, tekið bifreiðina OV-P21 heimildarlaust af bifreiðastæði við heilsugæsluna í Mjódd í Reykjavík, og ekið henni óhæfur um að stjórna henni örugglega vegna áhrifa ávana- og fíkniefna (tetrahýdrókannabínól 6,5 ng/ml) sviptur ökurétti og án þess að nota öryggisbelti áleiðis til Reykjavíkur þar sem lögregla stöðvaði aksturinn í Templarasundi á móts við Dómkirkjuna í Reykjavík.

Telst brot þetta varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956 og við 1., sbr. 2. mgr. 45. gr. a. og 1. mgr. 48. gr. og 1. mgr. 71. gr., sbr. 1. mgr. 100. gr. umferðalaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði. Ákærði er sviptur ökurétti ævilangt. Ákærði greiði 76.971 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, D-kk-nf G-kk-nf P-kk-nf sæti fangelsi í 3 mánuði.

Ákærði er sviptur ökurétti ævilangt.

Ákærði greiði 76.971 krónur í sakarkostnað.

A-kk-nf Í-kk-nf
S-764/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 18. október 2016, á hendur O-kk-þgf H-kk-þgf O-kk-þgf, kennitala 000000-0000, Steinaseli 8, Reykjavík, fyrir umferðarlagabrot með því að hafa, laugardaginn 4. júní 2016, ekið bifreiðinni NA-796 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,75 ‰ og tetrahýdrókannabínól 1,8 ng/ml) austur Sæbraut í Reykjavík, við Kirkjusand, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1994. Í samræmi við framlagt sakavottorð, dagsett 11. október 2016, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum áfengis og/eða óhæfur til að stjórna bifreið örugglega vegna áhrifa ávana- og fíkniefna. Ákærði er nú í annað sinn fundinn sekur um að aka sviptur ökurétti. Ákærði gekkst undir sekt samkvæmt lögreglustjórasátt hinn 5. október 2016. Þau brot sem ákærði er sakfelldur fyrir í þessu máli voru framin fyrir gerð sáttarinnar og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. laga nr. 19/1940 og í samræmi við dómvenju, þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 99.200 krónur, að meðtöldum virðisaukaskatti, og 99.967 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, O-kk-nf H-kk-nf O-kk-nf, sæti fangelsi í þrjátíu daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 99.200 krónur og 99.967 krónur í annan sakarkostnað.

V-kvk-nf S-kvk-nf
S-769/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. október 2016, á hendur E-x-x L-x-x, kennitala 000000-0000, Kleppsvegi 26, Reykjavík, fyrir umferðarlagabrot með því að hafa, fimmtudaginn 9. júní 2016, ekið bifreiðinni AZ-613 svipt ökurétti og með 107 km hraða á klukkustund suður Reykjanesbraut í Garðabæ, til móts við Kauptún, þar sem leyfður hámarkshraði var 80 km á klukkustund.

Teljast brot þessi varða við 1., sbr. 3. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í október 1985. Samkvæmt framlögðu sakavottorði, dagsettu 5. október 2016, er ákærða nú í þriðja sinn fundin sek um að aka svipt ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærðu hæfilega ákveðin fangelsi í þrjátíu daga.

Ákærða greiði málsvarnarþóknun skipaðs verjanda síns, G-kk-ef M-kk-ef Þ-kk-ef hdl., 99.200 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-x-x L-x-x, sæti fangelsi í þrjátíu daga.

Ákærða greiði málsvarnarþóknun skipaðs verjanda síns, G-kk-ef M-kk-ef Þ-kk-ef hdl., 99.200 krónur.

V-kvk-nf S-kvk-nf
S-775/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. október 2016, á hendur A-x-x B-x-x O-x-x, sýrlenskum ríkisborgara, fyrir húsbrot með því að hafa, aðfaranótt föstudagsins 14. október 2016, ruðst í heimildarleysi inn á afgirt athafnasvæði Eimskipa við Sundahöfn í Reykjavík, en um er að ræða verndað hafnarsvæði í samræmi við alþjóðakóða um skipa- og hafnavernd, en þar lágu í höfninni innan hafnarverndarsvæðis flutningaskipin Skógarfoss, sem var á áætlun til Evrópu, og Brúarfoss, sem var á leið til Bandaríkjanna seinna sama dag.

Telst þetta varða við 1. mgr. 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur 1. nóvember 1991. Þann 29. september sl. var hann dæmdur til 45 daga fangelsisrefsingar, skilorðsbundið í tvö ár, fyrir að hafa í tvígang ruðst í heimildarleysi inn á afgirt athafnasvæði Eimskipa við Sundahöfn, en um er að ræða sams konar brot og hann er sakfelldur fyrir í máli þessu. Hefur ákærði rofið skilorð refsidómsins og verður hann tekinn upp og ákærða dæmd refsing í einu lagi fyrir öll brotin, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í 60 daga, en ekki þykja efni til að binda refsinguna skilorði. Frá refsingunni dregst gæsluvarðhald sem ákærði hefur sætt frá 18. október sl., samkvæmt dómi Hæstaréttar uppkveðnum þann dag í málinu nr. 710/2016.

Ákærði greiði málsvarnarþóknun skipaðs verjanda síns, Á-kvk-ef G-kvk-ef hdl., 306.900 krónur að meðtöldum virðisaukaskatti.

Af hálfu ákæruvaldsins sótti málið H-kvk-nf S-kvk-nf P-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, A-x-x B-x-x O-x-x, sæti fangelsi í 60 daga. Frá refsingu dregst gæsluvarðhald ákærða frá 18. október 2016.

Ákærði greiði málsvarnarþóknun skipaðs verjanda síns, Á-kvk-ef G-kvk-ef hdl., 306.900 krónur.

R-kvk-nf H-kvk-nf
S-778/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 18. október 2016, á hendur J-kk-þgf P-kk-þgf J-kk-þgf, kennitala 000000-0000, Skólavörðustígur 46, Reykjavík, fyrir umferðar-lagabrot með því að hafa, aðfaranótt föstudagsins 9. september 2016, ekið bifreiðinni KR-049 sviptur ökurétti, undir áhrifum áfengis (í blóði mældist vínandi 2,12‰) og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 35 ng/ml og tetrahýdrókannabínól 3,9 ng/ml) austur Hjarðarhaga í Reykjavík, uns bifreiðin var stöðvuð við Lynghaga.

Teljast brot þessi varða við 1., sbr. 3. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1990. Með dómi Héraðsdóms Reykjavíkur, uppkveðnum 12. október sl., var ákærða gert að sæta fangelsi í 45 daga, fyrir að aka í tvígang sviptur ökurétti og óhæfur til að stjórna bifreið örugglega vegna áhrifa ávana- og fíkniefna. Þau brot sem ákærði er sakfelldur fyrir í þessu máli voru framin fyrir uppkvaðningu dómsins og verður ákærða því dæmdur hegningarauki nú samkvæmt 78. gr. almennra hegningarlaga nr. 19/1940, sbr. og 77. gr. sömu laga. Í samræmi við framlagt sakavottorð, dagsett 11. október 2016, er við ákvörðun refsingar miðað við að ákærði sé nú í þriðja sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og/eða undir áhrifum áfengis og í annað sinn sviptur ökurétti. Með hliðsjón af sakarefni þessa máls og því sem að framan er rakið og í samræmi við dómvenju, þykir refsing ákærða hæfilega ákveðin fangelsi í fimmtán daga.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef hdl., 99.200 krónur, að meðtöldum virðisaukaskatti, og 157.351 krónu í annan sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf P-kk-nf J-kk-nf, sæti fangelsi í fimmtán daga.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef hdl., 99.200 krónur og 157.351 krónu í annan sakarkostnað.

V-kvk-nf S-kvk-nf
S-795/2015

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 22. desember sl., á hendur B-kk-þgf K-kk-þgf J-kk-þgf Z-x-x, kt. 210694-2269, Fífuseli 12, Reykjavík, „fyrir eftirtalin fíkniefnalagabrot:

1. Með því að hafa laugardaginn þriðjudaginn 17. mars 2015, á heimili sínu að Fífuseli 12 í Reykjavík, í vörslum sínum 152,53 g af maríjúana og 1,63 g af tóbaksblönduðu kannabisefni, sem fannst við leit lögreglu í húsnæðinu.

2. Með því að hafa aðfaranótt fimmtudagsins 27. ágúst 2015, á heimili sínu að Fífuseli 12 í Reykjavík, í vörslum sínum 4,72 g af maríjúana, sem fannst við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og til að sæta upptöku á 157,25 g af maríjúana og 1,63 g af tóbaksblönduðu kannabisefni samkvæmt heimild í 6. mgr. 5. gr. laga nr. 65/1974.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Verður refsing hans því ákveðin fangelsi í 30 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera 157,25 g af maríjúana og 1,63 g af tóbaksblönduðu kannabisefni.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf K-kk-nf J-kk-nf Z-x-x sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 157,25 g af maríjúana og 1,63 g af tóbaksblönduðu kannabisefni.

A-kk-nf Í-kk-nf